CELEX: 62017CA0345
Language: et
Date: 2019-02-14 00:00:00
Title: kohtuasi C-345/17: Euroopa Kohtu (teine koda) 14. veebruari 2019. aasta otsus (Augstākā tiesa eelotsusetaotlus — Läti) — menetlus, mille algatamist taotles Sergejs Buivids (Eelotsusetaotlus — Isikuandmete töötlemine — Direktiiv 95/46/EÜ — Artikkel 3 — Kohaldamisala — Politseiametnikest politseijaoskonnas menetlustoimingute tegemisel jäädvustatud videosalvestis — Avaldamine videosaidil — Artikkel 9 — Isikuandmete töötlemine ainult ajakirjanduse jaoks — Mõiste — Sõnavabadus — Eraelu puutumatuse kaitse)

8.4.2019   
            
            
               ET
            
            
               Euroopa Liidu Teataja
            
            
               C 131/6
            
         
      Euroopa Kohtu (teine koda) 14. veebruari 2019. aasta otsus (Augstākā tiesa eelotsusetaotlus — Läti) — menetlus, mille algatamist taotles Sergejs Buivids
      (kohtuasi C-345/17) (1)
      
      (Eelotsusetaotlus - Isikuandmete töötlemine - Direktiiv 95/46/EÜ - Artikkel 3 - Kohaldamisala - Politseiametnikest politseijaoskonnas menetlustoimingute tegemisel jäädvustatud videosalvestis - Avaldamine videosaidil - Artikkel 9 - Isikuandmete töötlemine ainult ajakirjanduse jaoks - Mõiste - Sõnavabadus - Eraelu puutumatuse kaitse)
      (2019/C 131/06)
      Kohtumenetluse keel: läti
      
         Eelotsusetaotluse esitanud kohus
      
      Augstākā tiesa
      
         Põhikohtuasja pooled
      
      Sergejs Buivids
      
         menetluses osales: Datu valsts inspekcija
      
         Resolutsioon
      
      
                  1.
               
               
                  Euroopa Parlamendi ja nõukogu 24. oktoobri 1995. aasta direktiivi 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta artiklit 3 tuleb tõlgendada nii, et selle direktiivi kohaldamisalasse kuulub politseijaoskonnas ütluste andmise käigus politseiametnikest videosalvestise tegemine ja selliselt salvestatud video avaldamine videosaidil, mis võimaldab kasutajatel videoid avaldada, vaadata ja jagada.
               
            
                  2.
               
               
                  Direktiivi 95/46 artiklit 9 tuleb tõlgendada nii, et sellised faktilised asjaolud, nagu on kõne all põhikohtuasjas ehk politseijaoskonnas ütluste andmise käigus politseiametnikest videosalvestise tegemine ja selliselt salvestatud video avaldamine videosaidil, mis võimaldab kasutajatel videoid avaldada, vaadata ja jagada, võivad endast kujutada isikuandmete töötlemist ainult ajakirjanduse jaoks selle sätte tähenduses, juhul kui sellest videost ilmneb, et salvestamise ja avaldamise ainus eesmärk oli teabe, arvamuste või mõtete üldsusele avalikustamine — seda peab kontrollima eelotsusetaotluse esitanud kohus.
               
            
         (1)  ELT C 277, 21.8.2017.